એડિલેટ : ભારતે પહેલી ટી-20 મેચમાં ઓસ્ટ્રેલિયાને 37 રનથી પરાજીત કરી દીધું છે. આ જીતની સાથે ભારતે ત્રણ ટી-20ની સીરિઝમાં 1-0થી આગળ થઇ ગયું છે. આ મેચમાં પહેલા બેટિંગ માટે ઉતરેલા ભારતે 20 ઓવરનાં અંતે 3 વિકેટનાં નુકસાને 188 રન બનાવ્યા હતા. જેમાં કોહલીનાં 55 બોલમાં 90 રનોની ધુંઆધાર બેટિંગનો પણ સમાવેશ થાય છે. જેનાં પગલે 189 રનનાં લક્ષ્યનો પીછો કરવા ઉતરેલી ઓસ્ટ્રેલિયાની ટીમ 19.3 ઓવરમાં જ ઓલઆઉટ થઇ ગઇ હતી. ઓસ્ટ્રેલિયાની આખી ટીમ 151 રનમાં જ ઢગલો થઇ ગઇ હતી.